CELEX: 62014TN0215
Language: fi
Date: 2014-04-08 00:00:00
Title: Asia T-215/14: Kanne 8.4.2014 – Gmina Miasto Gdynia ja Port Lotniczy Gdynia Kosakowo v. komissio

10.6.2014   
            
            
               FI
            
            
               Euroopan unionin virallinen lehti
            
            
               C 175/48
            
         Kanne 8.4.2014 – Gmina Miasto Gdynia ja Port Lotniczy Gdynia Kosakowo v. komissio
   (Asia T-215/14)
   2014/C 175/67
   Oikeudenkäyntikieli: puola
   
      Asianosaiset
   
   
      Kantajat: Gmina Miasto Gdynia (Gdynia, Puola) ja Port Lotniczy Gdynia Kosakowo sp. z o.o. (Gdynia) (edustaja: asianajaja T. Koncewicz)
   
      Vastaaja: Euroopan komissio
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               kumoamaan Euroopan komission 11.2.2014 antaman päätöksen asiassa SA. 35388, jossa Puola määrätään perimään Gdynia-Kosakowon lentokentältä takaisin sääntöjenvastaisesti maksettu valtiontuki.
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat seuraaviin kanneperusteisiin.
   
               1)
            
            
               Ensimmäinen kanneperuste
               
                           —
                        
                        
                           Riidanalaisen päätöksen antamisen taustalla olevat tosiseikat on todettu mielivaltaisesti ja ilmeisen virheellisesti, ja näin ollen komissio on ylittänyt harkintavaltansa rajat ja tehnyt ilmeisiä virheitä näytön aineellisessa arvioinnissa.
                        
                     
         
               2)
            
            
               Toinen kanneperuste
               
                           —
                        
                        
                           Komissio on arvioinut virheellisesti Gdynia Kosakowon lentokentän investointien oikeudellisessa arvioinnissa merkityksellisiä seikkoja ja olosuhteita.
                        
                     
         
               3)
            
            
               Kolmas kanneperuste
               
                           —
                        
                        
                           Komissio on ylittänyt vapaan harkinnan rajat, sillä oikeuskäytännössä korostetaan harkintavaltaa käyttävän toimielimen velvollisuutta selventää myös, miksi tietyt todisteet ja tosiseikat on otettu huomioon ja muita ei ole otettu huomioon.
                        
                     
         
               4)
            
            
               Neljäs kanneperuste
               
                           —
                        
                        
                           SEUT 107 artiklan 1 kohtaa ja eurooppaoikeuden yleisiä oikeusperiaatteita – oikeusvarmuuden periaatetta ja toimielinten lojaalisuutta oikeussubjekteja kohtaan koskevaa periaatetta – on rikottu, koska niitä on sovellettu ja tulkittu virheellisesti.
                        
                     
         
               5)
            
            
               Viides kanneperuste
               
                           —
                        
                        
                           Tosiseikkojen ja todisteiden oikeudellisessa luokittelussa on tehty virheitä, jotka vaikuttavat niin, että riidanalaisella päätöksellä on rikottu SEUT 107 artiklan 1 kohtaa, kun siinä on todettu, että kyseisessä asiassa edellytykset sille, että kantajien toimintaa voitaisiin pitää yksityisen sijoittajan toimintana, eivät täyty, eikä ole osoitettu, että yksityinen sijoittaja olisi toteuttanut investointihankkeen, mistä seuraa, että investoinnit Gdynia Kosakowon lentokenttään ovat kiellettyä julkista tukea.